Tilapia

Tilapia bakossiorum
 Tilapia bemini
 Tilapia mariae
 Tilapia zillii

Tilapia er en gruppe ciklider. De er fisk som lever i ferskvann i Afrika.

Mange arter har blitt flyttet ut av gruppen, men det er sterke indikasjoner på at heller ikke den gjenværende gruppen er monofyletisk, og at den også kan være parafyletisk. For eksempel later Tilapia bemini til å være nærmere beslektet med Astatoreochromis, og en gruppe som inneholder Tilapia rendalli, Tilapia ruweti og Tilapia zillii er muligens enda fjernere, basert på analyser av mitokondrielt DNA. Forskningen blir hindret av at hybridisering er vanlig hos disse fiskene, og at grupper kan virke nærmere enn de egentlig er hvis man dømmer etter mtDNA alene.

 Historie 
Tilapia er kjent under flere navn. «Tilapia» er en latinisering av thiape, som betyr «fisk» på tswana-språket.«The genus name Tilapia is a latinisation of the word thiape, which means fish in Tswana», sitert fra: http://www.aquaticcommunity.com/tilapia/etymology.php

I det gamle Egypt utgjorde den hieroglyffen K1 i Gardiners liste.«Fish and parts of fish», Gardiner's list Tilapia var et symbol på gjenfødsel i egyptisk kunst, og dertil knyttet til gudinnen Hathor. Den ble også sagt å følge og beskytte solguden Ra på hans daglige reise over himmelen. Tilapia malt på veggene i gravkamre påminner om trylleformel 15 i Dødeboken, der den avdøde uttrykker sitt håp om en plass i solbåten: «Du ser tilapiaen i sin [sanne] form i den turkise dammen», og «Jeg ser tilapiaen i sin [sanne] natur lede den raske båten i sine vann».Gay Robin: Women in ancient Egypt (p. 188), British museum press, 1993, ISBN 0-7141-0956-8

Tilapia var en av tre hovedtyper av fisk som ble fisket i Genesaretsjøen i bibelsk tid. På den tiden ble den kalt musht, i våre dager «Sanktpetersfisk».http://article.wn.com/view/2003/07/16/Tilapia_is_a_farmed_fish_of_biblical_fame/ Dette navnet er hentet fra Matteusevangeliet 17:24-27,De kom til Kapernaum, og de som krevde inn tempelskatten, gikk bort til Peter og spurte: «Betaler ikke mesteren deres skatt til tempelet?» «Jo», svarte Peter. Da han kom hjem, spurte Jesus før han rakk å si noe: «Simon, hva mener du om dette: Hvem er det jordens konger krever toll eller skatt av? Er det av barna sine eller av de fremmede?» «Av de fremmede», svarte han. Da sa Jesus: «Så går jo barna fri! Men for at vi ikke skal støte dem, så gå ned til sjøen og kast ut et snøre! Ta den første fisken du trekker opp, og når du åpner gapet på den, vil du finne en sølvmynt. Den skal du gi til dem for meg og deg.»  der apostelen Peter fanger en fisk som har en mynt i munnen. Evangeliet omtaler imidlertid ikke fiskens art.

 Referanser 

 Eksterne lenker 


Kategori:Pseudocrenilabrinae
Kategori:Fisker formelt beskrevet i 1840
Kategori:Dyr formelt beskrevet av Andrew Smith